SAKP wil OB se bevoegdheid ondersoekBusisiwe Mkhwebane, die openbare beskermer. Foto: ANA Die Suid-Afrikaanse Kommuniste Party het Sondag gesê dit is belangrik dat die parlement ondersoek instel oor die bevoegdheid van die openbare beskermer, Busisiwe Mkhwebane. Die SAKP het in ŉ verklaring, ná sy sentrale komitee in Johannesburg vergader het, gesê hy ondersteun ten volle die bestaan en onafhanklikheid van die kantoor van die openbare beskermer. “Die SAKP het ten volle die instelling van die kantoor ondersteun toe die Grondwet opgestel is, veral in die belang van die werkersklas en behoeftiges. Ongelukkig het die kantoor van die openbare beskermer, in plaas daarvan dat hulle daarop fokus om behoeftiges en kwesbares te beskerm, ŉ instrument geword vir die voortvarendes om politieke en ander probleme te beveg.” Die SAKP het gesê hy is besorg oor die deurlopende hofuitsprake van kritiek teen die huidige openbare beskermer, Busisiwe Mkhwebane. “Die SAKP glo dit is baie belangrik dat die parlement ondersoek moet instel oor haar bevoegdheid om dié belangrike amp te beklee.”